Selv om ligaen godkjente en eventuell flytting av laget til Las Vegas den 27. mars 2017 beholdt laget leieavtalen med Oakland–Alameda County Coliseum og brukte stadionet i 2018-sesongen mens lagets Allegiant Stadium var under oppbygging. I april 2017 sa eierne av Coliseum at de ikke hadde ønsker om å signere en forlengelse slik at laget kunne fortsette å spille kamper i stadionet frem til det nye i Las Vegas var ferdigstilt; innen september samme år var de derimot villige til å forhandle, men insisterte på kompensasjon for de millionene stadionet gikk i tap når de vertet Raiders' kamper. Lagets eier Mark Davis sa at han hadde foretrukket å forbli i Oakland for 2019-sesongen, men så på andre muligheter som Las Vegas' Sam Boyd Stadium, Berkeleys California Memorial Stadium, Mackay Stadium i Reno i Nevada; San Francisco 49ers' Levi's Stadium og Alamodome i San Antonio i Texas, et stadium som hadde blitt valgt bort i 2014. Davis anerkjente at dersom laget ikke fant støtte blant publikum, som skjedde med Houston Oilers i NFL-sesongen 1996, kunne det føre til at flyttingen av laget kom tidligere enn planlagt. Lagets administrasjon indikerte også at de kom til å flytte etter 2018 dersom det ble reist søksmål mot laget; byen Oakland saksøkte Raiders og alle de andre lagene i ligaen 11. desember 2018, men Raiders valgte å forbli i Oakland det siste året til tross for søksmålet.